Ehdotus neuvoston asetukseksi (EY) tukijärjestelmästä tiettyjen peltokasvien viljelijöille annetun asetuksen (ETY) N:o 1765/92 muuttamisesta



Virallinen lehti nro C 260 , 05/10/1995 s. 0019



Ehdotus neuvoston asetukseksi (EY) tukijärjestelmästä tiettyjen peltokasvien viljelijöille annetun asetuksen (ETY) N:o 1765/92 muuttamisesta (95/C 260/09) KOM(95) 401 lopull. - 95/0212(CNS) (Komission esittämä 27 päivänä heinäkuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että neuvoston asetuksessa (ETY) N:o 1765/92 (1), sellaisena kuin se on viimeksi muutettuna asetuksella (EY) N:o 1664/95 (2), säädetään ylimääräisen kesannoinnin soveltamisesta sellaisten tuottajien osalta, jotka saavat tukea yleisestä korvausjärjestelmästä peltokasvien viljelyn tuoton parantamiseksi näiden tuotteiden kulutuksen tasoa vastaavaksi, ottaen huomioon tavanomaisen kesannointivelvoitteen, kesannointivelvoitteen ylittävien pinta-alojen vapaaehtoinen kesannointi auttaa peltokasvien tuotannon hallitsemista; maan vapaaehtoisella kesannoinnilla saavutettavaa tuotannon vähenemistä ei voi kuitenkaan verrata pakollisella kesannoinnilla saavutettavaan tuotannon vähennykseen; sen vuoksi tämä olisi otettava huomioon vähentämällä ainoastaan osa vapaaehtoisesti kesannoidusta pinta-alasta laskettaessa ylimääräisen kesannoinnin korvausta, vapaaehtoista kesannointia ei aina eroteta pakollisesta kesannoinnista tukihakemuslomakkeissa; jäsenvaltioiden on toteutettava tarvittavat toimenpiteet tätä varten; olisi säädettävä tätä mukautusta varten tarvittavasta ajasta, ja ennen liittymistä yhteisöön Itävallassa viljeltiin durumvehnää varsin suppealla pinta-alalla; tällä tietyille alueille sijoittuneella tuotannolla on tärkeä osuus kyseisen alueen viljataloudessa; tätä tuotantoa on siis syytä suojata maksamalla lisätukea, ON ANTANUT TÄMÄ ASETUKSEN: 1 artikla Muutetaan asetus (ETY) N:o 1765/92 seuraavasti: 1. Korvataan 2 artiklan 6 kohdan toisen luetelmakohdan viimeistä edellinen virke seuraavasti: "Tämän ylimääräisen kesannoinnin prosentuaalisen osuuden on vastattava sitä prosentuaalista osuutta, jolla alueellinen perusviljelyala on ylitetty ja joka on vahvistettu vähentämällä 75 prosenttia 7 artiklan 6 kohdan mukaisesti vapaaehtoisesti kesannoidusta pinta-alasta." 2. Täydennetään 4 artiklan 5 kohta seuraavalla alakohdalla: "Itävallassa edellisessä alakohdassa tarkoitettu tuki myönnetään enintään 5 000 hehtaarin rajoissa alueille, joille tämä tuotanto on sijoittunut." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan korvaushakemuksiin ylimääräisen kesannoinnin korvausta laskettaessa markkinointivuodesta 1996/97 alkaen jätettyjen korvaushakemusten perusteella laskettavaan ylimääräiseen kesannointiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 181, 1.7.1992, s. 12 (2) EYVL N:o L 158, 7.8.1995, s. 13